CELEX: 62009CA0225
Language: da
Date: 2010-12-02 00:00:00
Title: Sag C-225/09: Domstolens dom (Femte Afdeling) af 2. december 2010 — Edyta Joanna Jakubowska mod Alessandro Maneggia (anmodning om præjudiciel afgørelse fra Giudice di pace di Cortona, Italien) (EU-regler vedrørende udøvelse af advokaterhvervet — direktiv 98/5/EF — artikel 8 — undgåelse af interessekonflikter — nationale retsforskrifter, der forbyder samtidig udøvelse af advokaterhvervet og ansættelse som deltidsansat tjenestemand — slettelse af optagelse på advokatfortegnelse)

29.1.2011   
            
            
               DA
            
            
               Den Europæiske Unions Tidende
            
            
               C 30/5
            
         Domstolens dom (Femte Afdeling) af 2. december 2010 — Edyta Joanna Jakubowska mod Alessandro Maneggia (anmodning om præjudiciel afgørelse fra Giudice di pace di Cortona, Italien)
   (Sag C-225/09) (1)
   
   (EU-regler vedrørende udøvelse af advokaterhvervet - direktiv 98/5/EF - artikel 8 - undgåelse af interessekonflikter - nationale retsforskrifter, der forbyder samtidig udøvelse af advokaterhvervet og ansættelse som deltidsansat tjenestemand - slettelse af optagelse på advokatfortegnelse)
   2011/C 30/08
   Processprog: italiensk
   
      Den forelæggende ret
   
   Giudice di pace di Cortona
   
      Parter i hovedsagen
   
   
      Sagsøger: Edyta Joanna Jakubowska
   
      Sagsøgt: Alessandro Maneggia
   
      Sagens genstand
   
   Anmodning om præjudiciel afgørelse — Giudice di pace di Cortona — fortolkning af artikel 6 i Rådets direktiv 77/249/EØF af 22. marts 1977 om lettelser med henblik på den faktiske gennemførelse af advokaters fri udveksling af tjenesteydelser, artikel 8 i Europa-Parlamentets og Rådets direktiv 98/5/EF af 16. februar 1998 om lettelse af adgangen til varig udøvelse af advokaterhvervet i en anden medlemsstat end den, hvor beskikkelsen er opnået (EFT L 77, s. 36), og af artikel 3, 4, 10, 81 og 98 EF — national lovgivning, hvorefter der er forbud mod at udøve advokaterhvervet samtidig med en deltidsansættelse ved en offentlig myndighed — slettelse af advokatfortegnelsen, for de personer, der ikke har truffet noget valg mellem udførelsen af advokaterhvervet eller deltidsansættelsen
   
      Konklusion
   
   
               1)
            
            
               Artikel 3, stk. 1, litra g), EF, artikel 4 EF, 10 EF, 81 EF og 98 EF er ikke til hinder for nationale retsforskrifter, der hindrer deltidsansatte tjenestemænd i at udøve advokaterhvervet, selv om de har en advokatbestalling, idet loven stiller krav om, at de skal slettes fra advokatfortegnelsen.
            
         
               2)
            
            
               Artikel 8 i Europa-Parlamentets og Rådets direktiv 98/5/EF af 16. februar 1998 om lettelse af adgangen til varig udøvelse af advokaterhvervet i en anden medlemsstat end den, hvor beskikkelsen er opnået, skal fortolkes således, at det er tilladt værtslandet at pålægge advokater, der er registreret og ansat dér, hvad enten det er på fuld tid eller deltid, hos en anden advokat, hos en advokatsammenslutning eller i et advokatselskab eller i en offentlig eller privat virksomhed, begrænsninger for samtidig udøvelse af advokaterhvervet og nævnte ansættelsesforhold, forudsat at disse begrænsninger ikke går ud over, hvad der er nødvendigt for at opnå formålet bestående i at forebygge interessekonflikter, og at de finder anvendelse på samtlige advokater, der er registreret i denne medlemsstat.
            
         
      (1)  EUT C 205 af 29.8.2009.